
         Nr.23/12/2005

BIROUL PERMANENT 

AL 

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.1/2005 privind prorogarea termenului prevăzut la alin.(1) al art.II din Ordonanţa Guvernului nr.46/2004 pentru modificarea art.37 din Ordonanţa Guvernului nr.44/1997 privind transporturile rutiere, primit cu nr.P.L.-X 18 din 7 februarie 2005.



Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

RAPORT
asupra proiectului de Lege pentru aprobarea Ordonanţei Guvernului nr.1/2005 privind prorogarea termenului prevăzut la alin.(1) al art.II din Ordonanţa Guvernului nr.46/2004 pentru modificarea art.37 din Ordonanţa Guvernului nr.44/1997 privind transporturile rutiere


În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu nr.P.L.X-18 din 7 februarie 2005, pentru avizare şi dezbatere în fond, cu proiectul de Lege pentru aprobarea Ordonanţei Guvernului nr.1/2005 privind prorogarea termenului prevăzut la alin.(1) al art.II din Ordonanţa Guvernului nr.46/2004 pentru modificarea art.37 din Ordonanţa Guvernului nr.44/1997 privind transporturile rutiere.



Ordonanţa Guvernului nr.1/2005, publicată în Monitorul Oficial al României nr.29/2005, a fost emisă pentru prelungirea termenului de valabilitate a licenţelor pentru trasee judeţene, interjudeţene între două judeţe limitrofe şi interjudeţene de la 31 decembrie 2004 la 30 iunie 2005.



Ordonanţa a fost avizată favorabil de Consiliul Legislativ cu nr.1 din 5 ianuarie.



Proiectul de lege a fost adoptat de Senat în şedinţa din 3 februarie 2005, în forma propusă de iniţiator.



Prin obiectul de reglementare şi conţinutul său, proiectul de lege face parte din categoria legilor ordinare.



Proiectul de lege a fost dezbătut în şedinţa comisiei din data de 9 februarie 2005.



La lucrările comisiei au participat 21 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Alexandru Galiaţatos.



În urma dezbaterilor, membrii comisiei au hotărât, în unanimitate, să avizeze favorabil proiectul de lege în forma adoptată de Senat.


Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                     PREŞEDINTE,                                    SECRETAR,
                  Dan Ioan Popescu                                  Aurelia Vasile
Expert,

Daniel Bădina

